Şonqar palçıq vulkanı

Şonqar palçıq vulkanı - Puta yatağından 12 km şimal-qərbdə yerləşən, geniş əsası və az meylli yamacları olan konusvari təpədən ibarət palçıq vulkanı.

 Haqqında
 Şonqar palçıq vulkanı Puta yatağından 12 km şimal-qərbdə yerləşir. Onun cənub-qərb yamacında vulkan brekçiyasının iki dili əmələ gəlmişdir. 
 Krater valının palçıq brekçiyasındakı 2-3 metr dərinlikli çatlar vulkan üzərində hərəkəti çətinləşdirir. 
 Püskürmələr içərisində Eosen və məhsuldar qat süxurlarına rast gəlinir. 
 Təpənin zirvəsində palçıq vulkanı brekçiyasının tutduğu sahə 145x225 metrdir. 
 Püskürmə suxurları Eosen və orta Pliosen mənşəlidir.
 Zirvədəki brekçiyanın yayıldığı ümumi sahə 3,5 hektardan çoxdur. 
alt=Şonqar palçıq vulkanı|left|thumb|268x268px|Şonqar palçıq vulkanı
Son püskürmədən sonra sopka örtüyünün ümumi sahəsi təxminən 168 hektar, gücü 10-200 metr, sopka brekçiyasının həcmi 184 mln. m³ olmuşdur. 
 Bu vulkanın brekçiya örtüyündə qazılan quyular göstərmişdir ki, örtüyünün qalınlığı müxtəlif sahələrdə fərqli olur. Məsələn, mərkəz hissələrdə bu qalınlıq 200 metrdən çox olub, kənarlarda 11-12 metrədək azalır. 
 Səthə çıxarılmış brekçiyanın həcmi təxminən 30 min m³ təşkil edir. 
 Eroziya nəticəsində vulkanın krateri tamamilə yox olmuşdur. Hazırda burada ayrılma müşahidə edilmir.Elman Yusifov, Nəzakət İsayeva, Faiq Əsgərov. Bioloji müxtəliflik: Abşeron yarımadasının təbiət abidələri. Bakı: Nurlar, 2007, s. 285

 Həmçinin bax 
 Lökbatan palçıq vulkanı 
 Daşgil palçıq vulkanı
 Axtarma-Paşalı palçıq vulkanı
 Qoturdağ palçıq vulkanı
 Xərə-Zirə adası palçıq vulkanı
 Qızmeydan palçıq vulkanı

 Xarici keçidlər 
 Palçıq vulkanları

 İstinadlar 

Kateqoriya:Palçıq vulkanları